Teologi Katolik

Teologi Katolik iya nya pemereti ati pasal doktrin tauka ajar Katolik, lalu asil ari pansik bala pakar teologi. Iya bepelasarka bup kudus kanonik, enggau tradisyen kudus, baka ti diinterpretasyenka enggau bekuasa ulih magisterium Gerija Katolik.

Ajar besai Gerija Katolik ti dikerandauka dalam kaunsil keterubah gerija disimpulka dalam mayuh macham aku pengarap, kelebih agi Aku Pengarap Nikea (Nikea-Konstantinopolitan) sereta Aku Pengarap Rasul. Kenyau ari kurun ke-16 gerija udah ngasilka katekisme ti nyimpulka ajar iya; dalam taun 1992, Gerija Katolik ngeluarka Katekisme Gerija Katolik ti rasmi.

Gerija Katolik meretika tradisyen idup gerija ngundan ajar iya pasal pengarap enggau moral sereta dijaga ari penyalah, kadang-kadang nengah ajar ti enda salah ditukuka. Gerija arapka pemandang ti diiring Roh Kudus nengah bup kudus, dikemansangka dalam tradisyen kudus lalu sepenuh iya beurat ba deposit asal pengarap. Deposit pengarap ti udah mansang tu dijaga "magisterium" tauka Kolej Bishop ba kunsil ekumenikal ti dikemataka paus, berengkah enggau Kunsil Jerusalem (). Ke pemadu baru iya nya Kunsil Vatikan Kedua (1962 ngagai 1965); dua kali dalam sejarah paus meri definisyen dogma pengudah berunding enggau semua bishop enggau nadai ngangauka kaunsil.

Pengawa sembiang Katolik ti formal diasuh nengah liturgi, ti diatur kuasa gerija. Pengawa ngintu Ekaristi, siti ari tujuh sakramen Katolik, nyadi pelasar sembiang Katolik. Gerija bejalaika kuasa ba tambah tukuh sampi enggau pengangkun diri nyengkaum Rosari, Jalai Regang, enggau sembah Ekaristi, madahka semua nya patut bepun ari Ekaristi lalu mai pulai ngagai iya. Komuniti gerija nya ari bala paderi ti udah dichiri (ti mungkur episkopat, paderi, enggau diakon), raban rama, enggau sida ti baka monk enggau nan ti idup dikuduska ari baruh konstitusyen sida.

Nitihka Katekisme, Kristus numbuhka tujuh iti sakramen lalu ngarapka nya ngagai Gerija Katolik. Tu iya nya Baptisa, Pengesah, Ekaristi, Pengampun, Pengurap Orang Sakit, Perintah Kudus enggau Tikah.

Kereban sanding